CELEX: 22009D0159
Language: sk
Date: 2009-12-04 00:00:00
Title: Rozhodnutie Spoločného výboru EHP č. 159/2009 zo 4. decembra 2009 , ktorým sa mení a dopĺňa Protokol 31 o spolupráci v špecifických oblastiach mimo štyroch slobôd a Protokol 37 k Dohode o EHP

11.3.2010   
            
            
               SK
            
            
               Úradný vestník Európskej únie
            
            
               L 62/65
            
         ROZHODNUTIE SPOLOČNÉHO VÝBORU EHP
   č. 159/2009
   zo 4. decembra 2009,
   ktorým sa mení a dopĺňa Protokol 31 o spolupráci v špecifických oblastiach mimo štyroch slobôd a Protokol 37 k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86, 98 a 101,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 94/2009 z 3. júla 2009 (1).
            
         
               (2)
            
            
               Protokol 37 k dohode bol zmenený a doplnený rozhodnutím Spoločného výboru EHP č. 94/2009 z 3. júla 2009 (2).
            
         
               (3)
            
            
               Je vhodné rozšíriť spoluprácu medzi zmluvnými stranami dohody tak, aby zahŕňala rozhodnutie Komisie 2009/334/ES z 20. apríla 2009, ktorým sa zriaďuje skupina expertov pre bezpečnosť európskych systémov GNSS (3).
            
         
               (4)
            
            
               Protokol 31 k dohode by sa mal preto zmeniť a doplniť, aby sa táto rozšírená spolupráca mohla uskutočňovať.
            
         
               (5)
            
            
               Na účely riadneho fungovania dohody je potrebné rozšíriť protokol 37 k dohode tak, aby zahŕňal skupinu expertov pre bezpečnosť európskych systémov GNSS zriadenú rozhodnutím 2009/334/ES, ako aj zmeniť a doplniť protokol 31 s cieľom vymedziť postup zapojenia sa do tejto skupiny,
            
         ROZHODOL TAKTO:
   Článok 1
   Článok 1 ods. 8a (Výskum a technický rozvoj) protokolu 31 sa mení a dopĺňa takto:
   
               1.
            
            
               Úpravy d) a e) sa označujú ako úpravy e) a f).
            
         
               2.
            
            
               Za úpravu c) sa dopĺňa táto nová úprava d):
               
                           „d)
                        
                        
                           Postupy pre zapojenie štátov EZVO v súlade s článkom 101 dohody:
                           
                                        
                                    
                                    
                                       Každý štát EZVO môže v súlade s článkom 4 rozhodnutia Komisie 2009/334/EC (4) určiť osobu, ktorá sa ako plnoprávny člen zúčastní na zasadnutiach skupiny expertov pre bezpečnosť európskych systémov GNSS (Skupina pre bezpečnosť európskych systémov GNSS).
                                    
                                 
                                        
                                    
                                    
                                       Európska komisia v primeranom čase informuje účastníkov zasadnutí skupiny o dátumoch zasadnutí a doručí im príslušnú dokumentáciu.
                                    
                                 
                     
         Článok 2
   Do protokolu 37 (obsahujúceho zoznam určený v článku 101) k dohode sa vkladá tento bod:
   
               „32.
            
            
               Skupina pre bezpečnosť európskych systémov GNSS (rozhodnutie Komisie 2009/334/ES).“
            
         Článok 3
   Toto rozhodnutie nadobúda účinnosť dňom nasledujúcim po doručení posledného oznámenia Spoločnému výboru EHP podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 4. decembra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
      
   
   
      (1)  Ú. v. EÚ L 277, 22.10.2009, s. 50.
   
      (2)  Potri poznámku pod čiarou č. 1.
   
      (3)  Ú. v. EÚ L 101, 21.4.2009, s. 22.
   
      (4)  Rozhodnutie Komisie 2009/334/ES z 20. apríla 2009 (Ú. v. EÚ L 101, 21.4.2009, s. 22).“
   
      (5)  Ústavné požiadavky neboli oznámené.